Et av «bevisene» for at detoksifisering virker, er at vannet i fotbadene man anvender blir brunt etter en halvtimes behandling, og at dette tilsynelatende farges av toksinene som skilles ut gjennom porene i huden. Det er derimot blitt avslørt at denne fargen snarere er fra jernoksid som skilles ut i vannet når det føres elektrisk strøm gjennom saltvann via to metalledere. Dette ble også demonstrert i NRK-programmet Folkeopplysningen i 2012.